पाएं अपने शहर की ताज़ा ख़बरें और फ्री ई-पेपरडाउनलोड करें
नीमकाथाना सब जेल में मौजूद सभी बंदी दहशत में है। इसका कारण कोरोना संक्रमण ने जेल में घुसपैठ कर ली है। 53 बंदियों में 24 पॉजिटिव मिले है। जबकि अन्य कैदी भी फिलहाल पॉजिटिव के साथ ही रह रहे है। ऐसे में उनको चिंता सता रही है। सीकर में एक दिन में 875 संक्रमित मिले है।
एसडीएम बृजेश कुमार ने बताया कि 60 बंदियों की क्षमता वाली सबजेल में 53 बंदी हैं। जेल के अंदर सोशल डिस्टेसिंग के लिए पर्याप्त जगह नहीं हैं। ऐसे में सभी बंदी बैरिको में साथ-साथ है। ऐसे में आशंका है कि जेल के दूसरे बंदी भी सक्रमण की गिरफ्त में आ सकते हैं। राहत सिर्फ इतनी है कि नगर पालिका प्रशासन ने सबजेल में सैनिटाइजेशन करवाया है।
बंदियों को भी तीन बैरिको में रखा गया है। मामला उस समय सामने आया जब 29 अप्रैल को एक बंदी की तबीयत बिगड़ गई। कोविड जांच की तो उसका सैंपल पॉजिटिव आया। सांस लेने में दिक्कत होने पर उसे सांवली भेजा गया। दूसरे दिन एक ओर बंदी की तबियत बिगड़ गई। जिसके बाद सभी बंदियों के सैंपल हुए थे। शनिवार को 24 बंदी पॉजिटिव मिले।
वहीं एक दिन में 875 नए संक्रमित सामने आए है। सीएमएचओ डॉ अजय चौधरी ने बताया कि वहीं पूर्व संक्रमित 494 स्वस्थ हुए हैं। एक्टिव केस 6 हजार 658 है।
फतेहपुर ब्लाॅक में आए 186 पॉजीटिव
सीएमएचओ डॉ चौधरी ने बताया कि शनिवार को सीकर शहर में 147, फतेहपुर क्षेत्र में 186, खण्डेला ब्लॉक में 95, कूदन क्षेत्र में 110, लक्ष्मणगढ़ क्षेत्र में 117, नीमकाथाना ब्लॉक में 44, पिपराली क्षेत्र में 60, श्रीमाधोपुर ब्लॉक में 76 और दांता क्षेत्र में 40 नए कोरोना पॉजिटिव आए हैं।
वहीं, कोरोना संक्रमित 9 की मृत्यु
तीन महिलाओं सहित नौ कोरोना वायरस संक्रमितों की मृत्यु हुई है। फतेहपुर क्षेत्र के गांव रोसावा गांव के 70 वर्षीय व्यक्ति की 28 अप्रैल को और बलारा गांव के 58 वर्षीय व्यक्ति की 29 अप्रेल को मृत्यु हुई है। वहीं दांता ब्लाॅक के खूड निवासी 55 वर्षीय व्यक्ति की 28 अप्रैल और फतेहपुर ब्लाॅक के गोडिया बडा निवासी 78 वर्षीय व्यक्ति की 28 अप्रैल को मृत्यु हुई है।
वहीं पिपराली क्षेत्र के बराल गांव की 52 वर्षीय महिला की 1 जून और सुंदरपुरा निवासी 45 वर्षीय युवक की 30 अप्रैल तथा पिपराली ब्लाॅक के दौलतपुरा निवासी 55 वर्षीय महिला की 30 अप्रैल को मृत्यु हुई है। इन सभी की मृत्यु सांवली के कोविड केयर सेंटर में हुई है। वहीं पिपराली क्षेत्र के पलसाना गांव की 55 वर्षीय महिला की श्री कल्याण अस्पताल में और दांता ब्लाॅक के खाटूश्यामजी निवासी 65 वर्षीय व्यक्ति की 29 अप्रैल को जयपुर के प्राइवेट हाॅस्पिटल में हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hne_Deva awa_Deva hin_Deva hin_Deva hin_Deva zho_Hant eng_Latn